তিনি বলেন, “বিমানটি আকাশে ধ্বংস হওয়াতেই এর ধ্বংসাবশেষগুলো ২০ বর্গকিলোমিটারের মতো বিশাল এলাকায় ছড়িয়ে পড়েছে। তবে এ থেকে কোনো সিদ্ধান্ত নেওয়ার মতো সময় এখনও হয়নি।” বিবিসির প্রতিবেদনে এক্ষেত্রে কিছুটা ভিন্নতা লক্ষ্য করা গেছে। বিবিসি বলেছে, বিমানটি মধ্যাকাশে থাকার সময়েই বিধ্বস্ত হয়েছে বলে মন্তব্য করেছেন রুশ বিমান পরিবহন সংস্থার প্রধান আলেকজান্দার নেরাদকো। আর রাশিয়ার আন্তঃরাষ্ট্র বিমান পরিবহন কমিটির প্রধান ভিক্টর সোরোচেনকো বলেছেন, এয়ারবাস এ৩২১ কী কারণে বিধ্বস্ত হয়েছে তা নিয়ে সিদ্ধান্ত টানার সময় এখনও হয়নি।